title: 2005/521/EK: A Tanács határozata (2004. november 22.) az Európai Közösség és Szerbia és Montenegró közötti, a Szerbia és Montenegrónak a közösségi programokban való részvételére vonatkozó általános elvekről szóló keretmegállapodás aláírásáról

text:
               22.7.2005

               HU

               Az Európai Unió Hivatalos Lapja

               L 192/28

         A TANÁCS HATÁROZATA
   (2004. november 22.)
   az Európai Közösség és Szerbia és Montenegró közötti, a Szerbia és Montenegrónak a közösségi programokban való részvételére vonatkozó általános elvekről szóló keretmegállapodás aláírásáról
   (2005/521/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 13., 71., 80., 95., 127., 137., 149., 150., 151., 152., 153., 157., 166., 175., 280. és 308. cikkére, a 300. cikk (2) bekezdése első albekezdésének második mondatával összefüggésben,
   tekintettel a Bizottság javaslatára,
   mivel:

               (1)(2)

               A Bizottság a Közösség nevében lefolytatta a tárgyalásokat Szerbia és Montenegróval a Szerbia és Montenegrónak a közösségi programokban való részvételére vonatkozó általános elvekről szóló keretmegállapodásról.Egy későbbi időpontban történő megkötésére is figyelemmel, a 2004. szeptember 2-án parafált egyezményt alá kellene írni,

         A KÖVETKEZŐKÉPPEN HATÁROZOTT:
   Egyetlen cikk
   Egy későbbi időpontban történő megkötésére is figyelemmel, a Tanács elnöke felhatalmazást kap, hogy kijelölje az Európai Közösség és Szerbia és Montenegró közötti, az Szerbia és Montenegrónak a közösségi programokban való részvételére vonatkozó általános elvekről szóló keretmegállapodásnak az Európai Közösség nevében történő aláírására jogosult személyt.

      Kelt Brüsszelben, 2004. november 22-én.

            a Tanács részéről

            az elnök

         B. R. BOT

   KERETMEGÁLLAPODÁS
   az Európai Közösség és Szerbia és Montenegró között, Szerbia és Montenegrónak a közösségi programokban való részvételére vonatkozó általános elveiről
   Egyrészről
   AZ EURÓPAI KÖZÖSSÉG, a továbbiakban „a Közösség”,
   másrészről
   SZERBIA ÉS MONTENEGRÓ,
   a továbbiakban együtt: „a Szerződő Felek”
   MIVEL:

               (1)

               Az Európai Tanács 2002. decemberi koppenhágai ülésén megerősítette a nyugat-balkáni országok mint potenciális tagjelöltek európai perspektíváit és biztosította őket elkötelezettségéről az Európai Unióhoz való közeledésre irányuló erőfeszítéseik támogatásában.

               (2)

               Az Európai Tanács 2003. júniusi thesszaloniki ülésén elismerte, hogy a stabilizációs és társulási folyamat keretet képez a nyugat-balkáni országok Európához vezető útja során egészen jövőbeli csatlakozásukig, valamint helyeselte a „Thesszaloniki Cselekvési Program a Nyugat-Balkánra: az európai integráció útján”-t, amelynek célja a bővítés során szerzett tapasztalatok alapján az EU és a Nyugat-Balkán közötti kiváltságos kapcsolatok további erősítése.

               (3)

               A Thesszaloniki Cselekvési Program a nyugat-balkáni országokat a közösségi programokban és ügynökségekben való részvételre ösztönzi a tagjelölt országok részvételéhez meghatározott elveknek megfelelően, amelyek arra irányulnak, hogy az érintett országokat és azok népeit megismertessék az EU politikáival és munkamódszereivel, így erősebb kötődést alakítanak ki az EU-val, és ösztönzést kapnak az európai integrációhoz vezető úton.

               (4)

               Szerbia és Montenegró hangot adott több közösségi programban való részvételi igényének.

               (5)

               Szerbia és Montenegrónak az egyes programokban való részvételére vonatkozó egyedi szabályokat és feltételeket, nevezetesen a pénzügyi hozzájárulást a Közösségek nevében eljáró Európai Közösségek Bizottsága, valamint az albán kormány közötti megállapodás keretében kell meghatározni,

         A KÖVETKEZŐKBEN ÁLLAPODTAK MEG:
   1. cikk
   Szerbia és Montenegró az alábbi közösségi programokban vehet részt:

               1.

               Az I. mellékletben felsorolt, folyamatban lévő közösségi programokban, amelyekben ezen megállapodás (a továbbiakban „a megállapodás”) hatálybalépésétől számítva Szerbia és Montenegró is részt vehet.

               2.

               A megállapodás hatálybalépését követően létrehozott vagy megújított közösségi programokban, amelyek Szerbia és Montenegró részvételét előirányzó bevezető rendelkezést tartalmaznak.

         2. cikk
   Szerbia és Montenegró az Európai Unió általános költségvetéséhez pénzügyi hozzájárulást nyújt, azoknak a konkrét programoknak megfelelően, amelyekben részt vesz.
   3. cikk
   Szerbia és Montenegró képviselői a Szerbia és Montenegrót érintő pontokat illetően megfigyelőként részt vehetnek az Albánia által pénzügyileg támogatott programok felügyeletéért felelős irányítóbizottságokban.
   4. cikk
   A Szerbia és Montenegró résztvevői által benyújtott projektekre és kezdeményezésekre, amennyire lehetséges, a tagállamokra érvényesülőkkel azonos feltételek, szabályok és eljárások vonatkoznak.
   5. cikk
   Szerbia és Montenegrónak az egyes programokban való részvételére vonatkozó kikötéseket és feltételeket, nevezetesen a fizetendő pénzügyi hozzájárulást a Közösség nevében eljáró Bizottság, valamint az albán kormány közötti megállapodás határozza meg szándéknyilatkozat formájában.
   Amennyiben Szerbia és Montenegró – a legutóbb a 2001. december 10-i 2415/2001/EK tanácsi rendelettel módosított, Albániának, Bosznia és Hercegovinának, Horvátországnak, a Jugoszláv Szövetségi Köztársaságnak és Macedónia Volt Jugoszláv Köztársaságnak nyújtandó támogatásról szóló, 2000. december 5-i 2666/2000/EK tanácsi rendelet értelmében vagy hasonló, Szerbia és Montenegrónak közösségi külső segítségnyújtást biztosító később elfogadott rendelet értelmében – közösségi külső segítségnyújtást kér, a közösségi támogatás Szerbia és Montenegró általi felhasználásának feltételeit egy finanszírozási megállapodásban fogják meghatározni.
   6. cikk
   A szándéknyilatkozat a Közösség pénzügyi szabályzatával összhangban előírja, hogy az Európai Bizottság, az Európai Csalás Elleni Hivatal és az Európai Közösségek Számvevőszéke részéről vagy azok felhatalmazása alapján pénzügyi vagy elszámolási ellenőrzésekre kerül sor.
   Részletes rendelkezések kerülnek meghatározásra a pénzügyi és elszámolási ellenőrzéseket, közigazgatási intézkedéseket, bírságokat és pénzbeszedéseket illetően, amelyek az Európai Bizottság, az Európai Csalás Elleni Hivatal és a Számvevőszék számára egyenlő jogköröket biztosítanak azokkal a jogkörökkel, amelyekkel a Közösség területén letelepedett kedvezményezettekkel vagy ajánlattevőkkel szemben rendelkeznek.
   7. cikk
   Ez a megállapodás határozatlan időtartamra szól.
   E megállapodást bármelyik Szerződő Fél diplomáciai úton történő értesítéssel bármikor felmondhatja. A megállapodás az ilyen értesítés napját követő hat hónap elteltével megszűnik.
   8. cikk
   Mindkét Szerződő Fél legkésőbb három évvel a megállapodás hatálybalépése után, és azt követően háromévente felülvizsgálja a megállapodás végrehajtását Szerbia és Montenegró egy vagy több közösségi programban való tényleges részvétele alapján.
   9. cikk
   Ezt a megállapodást alkalmazni kell egyrészről az Európai Közösséget létrehozó szerződés hatálya alá tartozó területeken, a Szerződésben rögzített feltételek szerint, másrészről Szerbia és Montenegró területén.
   10. cikk
   Ez a megállapodás az utolsó olyan írásbeli értesítés diplomáciai úton történő beérkezésének napján lép hatályba, amelyben a Szerződő Felek értesítik egymást az e megállapodás hatálybalépéséhez szükséges eljárás befejezéséről.
   11. cikk
   (1)   Ez a megállapodás két-két eredeti példányban, angol, cseh, dán, észt, finn, francia, görög, holland, lengyel, lett, litván, magyar, német, olasz, portugál, spanyol, svéd, szlovák, szlovén és Szerbia és Montenegró hivatalos nyelvén készült.
   (2)   Mihelyt az Európai Unió intézményei kötelesek lesznek az Európai Unió Hivatalos Lapjában az összes jogi aktust máltai nyelven közzétenni, e megállapodás két példányban máltai nyelven is el fog készülni.
   (3)   A szöveg mindegyik nyelvi változata egyaránt hiteles.

      Hecho en Bruselas, el veintidós de noviembre del dos mil cuatro.
      V Bruselu dne dvacátého druhého listopadu dva tisíce čtyři.
      Udfærdiget i Bruxelles den toogtyvende november to tusind og fire.
      Geschehen zu Brüssel am zweiundzwanzigsten November zweitausendundvier.
      Kahe tuhande neljanda aasta novembrikuu kahekümne teisel päeval Brüsselis.
      Έγινε στις Βρυξέλλες, στις είκοσι δύο Νοεμβρίου δύο χιλιάδες τέσσερα.
      Done at Brussels on the twenty-second day of November in the year two thousand and four.
      Fait à Bruxelles, le vingt-deux novembre deux mille quatre.
      Fatto a Bruxelles, addi' ventidue novembre duemilaquattro.
      Briselē, divi tūkstoši ceturtā gada divdesmit otrajā novembrī.
      Priimta du tūkstančiai ketvirtų metų lapkričio dvidešimt antrą dieną Briuselyje.
      Kelt Brüsszelben, a kétezer-negyedik év november havának huszonkettedik napján.
      Magħmul fi Brussel fit-tieni u għoxrin jum ta' Novembru tas-sena elfejn u erbgħa.
      Gedaan te Brussel, de tweeëntwintigste november tweeduizendvier.
      Sporządzono w Brukseli dnia dwudziestego drugiego listopada roku dwutysięcznego czwartego.
      Feito em Bruxelas, em vinte e dois de Novembro de dois mil e quatro.
      V Bruseli dvadsiatehodruhého novembra dvetisícštyri.
      V Bruslju, dvaindvajsetega novembra leta dva tisoč štiri.
      Tehty Brysselissä kahdentenakymmenentenätoisena päivänä marraskuuta vuonna kaksituhattaneljä.
      Som skedde i Bryssel den tjugoandra november tjugohundrafyra.
      Састављено у Бриселу, дана 22.11.2004.

         Por la Comunidad Europea
         Za Evropské společenstvi
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Τια τηυ Ευρωπαϊκή Κοιυότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar
         За Европску заједницу

         За Савет министара Србије и Ирне Горе

   MELLÉKLET
   AZ I. CIKKBEN EMLÍTETT, FOLYAMATBAN LÉVŐ KÖZÖSSÉGI PROGRAMOK LISTÁJA

               —

               A megkülönböztetés elleni küzdelem (2001–2006) (1)

               —

               A társadalmi kirekesztés elleni küzdelem (2002–2006) (2)

               —

               A fogyasztóvédelmi politikát támogató közösségi cselekvések (2004–2007) (3)

               —

               Az oktatás és képzés területén európai szinten tevékenykedő szervezetek fejlesztésére irányuló közösségi cselekvési program (2004–2006) (4)

               —

               Közösségi cselekvési program az aktív európai polgárság előmozdítására (2004–2006) (5)

               —

               Közösségi cselekvés a közegészségügy területén (2003–2008) (6)

               —

               Kultúra 2000 (2000–2006) (7)

               —

               Vám (2003–2007) (8)

               —

               Daphne II. (2004–2008) (9)

               —

               eContent Plus (2004–2008) (10)

               —

               eLearning (2004–2006) (11)

               —

               Erasmus Mundus (2004–2008) (12)

               —

               Fiscalis (2003–2007) (13)

               —

               A nemek közötti esélyegyenlőség (2001–2006) (14)

               —

               Hercule (2004–2006) (15)

               —

               Intelligens Energia – Európa (2003–2006) (16)

               —

               Life (2000–2006) (17)

               —

               Leonardo da Vinci II. (2000–2006) (18)

               —

               Marco Polo (2003–2010) (19)

               —

               Media Plus (20)/Media Training (21) (2001–2006)

               —

               Safer Internet plus (2005–2008) (22)

               —

               6. Kutatási, technológiafejlesztési és demonstrációs keretprogram (2002–2006) (23)

               —

               Socrates II. (2000–2006) (24)

               —

               Ifjúság (2000–2006) (25)

      (1)  Vö. A megkülönböztetés elleni küzdelem közösségi intézkedési programjának (2001-től 2006-ig) létrehozásáról szóló, 2000. november 27-i 2000/750/EK tanácsi határozat (HL L 303., 2000.12.2., 23. o.).

      (2)  Vö. A tagállamok társadalmi kirekesztés elleni küzdelmet szolgáló együttműködése ösztönzésére szolgáló közösségi cselekvési programról szóló, 2001. december 7-i 50/2002/EK európai parlamenti és tanácsi határozat (HL L 10., 2002.1.12., 1. o.).

      (3)  Vö. A 2004–2007. évekre vonatkozóan a fogyasztóvédelmi politikát támogató közösségi cselekvések finanszírozását szolgáló általános keret létrehozásáról szóló, 2003. december 8-i 20/2004/EK európai parlamenti és tanácsi határozat (HL L 5., 2004.1.9., 1. o.).

      (4)  Vö. Az oktatás és képzés területén európai szinten tevékenykedő szervezetek fejlesztésére irányuló közösségi cselekvési program létrehozásáról szóló, 2004. április 21-i 791/2004/EK európai parlamenti és tanácsi határozat (HL L 138., 2004.4.30., 31. o.).

      (5)  Vö. Az aktív európai polgárság (társadalmi részvétel) előmozdítására irányuló közösségi cselekvési program létrehozásáról szóló, 2004. január 26-i 2004/100/EK tanácsi határozat (HL L 30., 2004.2.4., 6. o.).

      (6)  Vö. A közegészségügyre vonatkozó közösségi cselekvési program (2003–2008) elfogadásáról szóló, 2002. szeptember 23-i 1786/2002/EK európai parlamenti és tanácsi határozat (HL L 271., 2002.10.9., 1. o.).

      (7)  Vö. A Kultúra 2000 program létrehozásáról szóló, 2000. február 14-i 508/2000/EK európai parlamenti és tanácsi határozat (HL L 63., 2000.3.10., 1. o.) és a Kultúra 2000 program létrehozásáról szóló 508/2000/EK határozat módosításáról szóló, 2004. március 31-i 626/2004/EK európai parlamenti és tanácsi határozat (HL L 99., 2004.4.3., 3. o.).

      (8)  Vö. A közösségi vámügyi cselekvési program (Vám 2007) elfogadásáról szóló, 2003. február 11-i 253/2003/EK európai parlamenti és tanácsi határozat (HL L 36., 2003.2.12., 1. o.).

      (9)  Vö. A gyermekek, fiatalok és nők elleni erőszak megelőzésére és legyőzésére, valamint az áldozatok és a kockázati tényezőknek kitett csoportok védelmére irányuló közösségi fellépési program (Daphne II. program) (2004–2008) elfogadásáról szóló, 2004. április 21-i 803/2004/EK európai parlamenti és tanácsi határozat (HL L 143., 2004.4.30., 1. o.).

      (10)  Elfogadás folyamatban. Vö. COM(2004) 96 végleges, 2004/0025 (COD).

      (11)  Vö. Az információs és kommunikációs technológia (IKT) európai oktatási és szakképzési rendszerekbe történő hatékony integrálására irányuló többéves (2004–2006) program (eLearning program) elfogadásáról szóló, 2003. december 5-i 2318/2003/EK európai parlamenti és tanácsi határozat (HL L 345., 2003.12.31., 9. o.).

      (12)  Vö. Harmadik országokkal való együttműködés révén a felsőoktatásban a minőség javítására és az interkulturális megértés támogatására irányuló program (Erasmus Mundus) (2004–2008) létrehozásáról szóló, 2003. december 5-i 2317/2003/EK európai parlamenti és tanácsi határozat (HL L 345., 2003.12.31., 1. o.).

      (13)  Vö. A belső piac adózási rendszerei működésének javítását célzó közösségi program (Fiscalis program 2003–2007) elfogadásáról szóló, 2002. december 3-i 2235/2002/EK európai parlamenti és tanácsi határozat (HL L 341., 2002.12.17., 1. o.).

      (14)  Vö. A nemek közötti egyenlőségre vonatkozó közösségi keretstratégiához kapcsolódó cselekvési program (2001–2005) létrehozásáról szóló, 2000. december 20-i 2001/51/EK tanácsi határozat (HL L 17., 2001.1.19., 22. o.).

      (15)  Vö. A közösségi pénzügyi érdekek védelmének területén való tevékenységek támogatására irányuló közösségi cselekvési program (Hercule program) létrehozásáról szóló, 2004. április 21-i 804/2004/EK európai parlamenti és tanácsi határozat (HL L 143., 2004.4.30., 9. o.).

      (16)  Vö. Az energia területén többéves cselekvési program, az „Intelligens Energia – Európa” (2003–2006) elfogadásáról szóló, 2003. június 26-i 1230/2003/EK európai parlamenti és tanácsi határozat (HL L 176., 2003.7.15., 29. o.).

      (17)  Vö. A 1682/2004/EK rendelettel (HL L 308., 2004.10.5., 1. o.) módosított, a környezetvédelmi célú pénzügyi eszközről (LIFE) szóló, 2000. július 17-i 1655/2000/EK európai parlamenti és tanácsi rendelet (HL L 192., 2000.7.28., 1. o.).

      (18)  Vö. A „Leonardo da Vinci” közösségi szakképzési akcióprogram második fázisának elindításáról szóló, 1999. április 26-i 1999/382/EK tanácsi határozat (HL L 146., 1999.6.11., 33. o.).

      (19)  Vö. Az árufuvarozási rendszer környezeti teljesítményjavításának közösségi pénzügyi támogatásáról (Marco Polo program) szóló, 2003. július 22-i 1382/2003/EK európai parlamenti és tanácsi rendelet (HL L 196., 2003.8.2., 1. o.).

      (20)  Vö. Az Európai Parlament és Tanács 846/2004/EK határozatával (HL L 157., 2004.4.30., 4. o.) módosított, az európai audiovizuális alkotások fejlesztését, forgalmazását és promócióját előmozdító program végrehajtásáról (MEDIA Plus – Fejlesztés, forgalmazás és promóció) (2001–2005) szóló, 2000. december 20-i 2000/821/EK tanácsi határozat (HL L 336., 2000.12.30., 82. o.) és annak helyesbítése (HL L 13., 2001.1.17., 34. o.).

      (21)  Vö. A 845/2004/EK határozattal (HL L 157., 2004.4.30., 1. o.) módosított, 2001. január 19-i 163/2001/EK európai parlamenti és tanácsi határozat (HL L 26., 2001.1.27., 1. o.).

      (22)  Elfogadás folyamatban. Vö. COM(2004) 91 végleges, 2004/0023 (COD).

      (23)  Vö. Az Európai Közösségnek az Európai Kutatási Térség létrehozását és az innovációt előmozdító hatodik kutatási, technológiafejlesztési és demonstrációs keretprogramjáról (2002–2006) szóló, 2002. június 27-i 1513/2002/EK európai parlamenti és tanácsi határozat (HL L 232., 2002.8.29., 1. o.).

      (24)  Vö. A „Socrates” közösségi oktatási cselekvési program második szakaszának elindításáról szóló, 2000. január 24-i 253/2000/EK európai parlamenti és tanácsi határozat (HL L 28., 2000.2.3., 1. o.).

      (25)  Vö. Az „Ifjúság” közösségi cselekvési program létrehozásáról szóló, 2000. április 13-i 1031/2000/EK európai parlamenti és tanácsi határozat (HL L 117., 2000.5.18., 1. o.).


title: 2006/408/EK: A Tanács határozata ( 2006. június 12. ) a Régiók Bizottsága egy német tagjának kinevezéséről

text:
               13.6.2006

               HU

               Az Európai Unió Hivatalos Lapja

               L 159/14

      A TANÁCS HATÁROZATA

   (2006. június 12.)
   a Régiók Bizottsága egy német tagjának kinevezéséről
   (2006/408/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre, és különösen annak 263. cikkére,
   tekintettel a német kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága teljes jogú tagjainak és póttagjainak a 2006. január 26. és 2010. január 25. közötti időszakra történő kinevezéséről szóló 2006/116/EK határozatot (1).

               (2)

               Jochen RIEBEL lemondását követően a Régiók Bizottsága egy tagjának helye betöltetlen maradt,

         A KÖVETKEZŐKÉPPEN HATÁROZOTT:
   1. cikk
   A Tanács a Régiók Bizottsága tagjának a hivatali idő hátralévő részére, azaz 2010. január 25-ig Volker HOFF-ot, Hessen szövetségi tartomány szövetségi és európai ügyekért felelős miniszterét és a tartománynak a szövetségi kormánynál működő megbízottját nevezi ki Jochen RIEBEL helyére.
   2. cikk
   Ez a határozat az elfogadásának napján lép hatályba.

      Kelt Luxembourgban, 2006. június 12-én.

            a Tanács részéről

            az elnök

         U. PLASSNIK

      (1)  HL L 56., 2006.2.25., 75. o.


title: 2012/744/EU: A Bizottság elnökével közös megegyezéssel hozott Tanácsi határozat ( 2012. november 28. ) az Európai Bizottság új tagjának kinevezéséről

text:
               4.12.2012

               HU

               Az Európai Unió Hivatalos Lapja

               L 332/21

         A Bizottság elnökével közös megegyezéssel hozott
   TANÁCSI HATÁROZAT
   (2012. november 28.)
   az Európai Bizottság új tagjának kinevezéséről
   (2012/744/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 246. cikke második bekezdésére,
   tekintettel az Európai Parlament véleményére (1),
   mivel:

               (1)

               2010. február 9-én az Európai Tanács a 2014. október 31-ig terjedő időszakra elfogadta az Európai Bizottság kinevezéséről szóló 2010/80/EU határozatot (2).

               (2)

               2012. október 16-án kelt levelében José Manuel DURÃO BARROSO, a Bizottság elnöke tájékoztatta a Tanácsot arról, hogy John DALLI azonnali hatállyal lemondott a Bizottság tagjaként betöltött posztjáról.

               (3)

               Összhangban az Európai Unió működéséről szóló szerződés 246. cikkének második bekezdésével, a lemondó tag helyébe hivatali idejének fennmaradó részére a Tanács a távozó taggal azonos állampolgárságú új bizottsági tagot nevez ki.

               (4)

               Ezért új bizottsági tagot kell kinevezni,

         ELFOGADTA EZT A HATÁROZATOT:
   1. cikk
   A Tanács José Manuel DURÃO BARROSO-val, a Bizottság elnökével közös megegyezéssel Tonio BORG-ot nevezi ki a Bizottság tagjává a 2014. október 31-ig tartó hivatali idő hátralevő részére.
   2. cikk
   Ez a határozat az elfogadásának napján lép hatályba.

      Kelt Brüsszelben, 2012. november 28-án.

            a Tanács részéről

            az elnök

         S. ALETRARIS

      (1)  2012. november 21-i vélemény (a Hivatalos Lapban még nem tették közzé).

      (2)  HL L 38., 2010.2.11., 7. o.


title: 2012/839/EU: Az Európai Központi Bank határozata ( 2012. december 19. ) a Görög Köztársaság által kibocsátott vagy teljes mértékben garantált forgalomképes adósságinstrumentumok elfogadhatóságához kapcsolódó átmeneti intézkedésekről (EKB/2012/32)

text:
               29.12.2012

               HU

               Az Európai Unió Hivatalos Lapja

               L 359/74

         AZ EURÓPAI KÖZPONTI BANK HATÁROZATA
   (2012. december 19.)
   a Görög Köztársaság által kibocsátott vagy teljes mértékben garantált forgalomképes adósságinstrumentumok elfogadhatóságához kapcsolódó átmeneti intézkedésekről
   (EKB/2012/32)
   (2012/839/EU)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Unió működéséről szóló szerződésre és különösen annak 127. cikke (2) bekezdésének első francia bekezdésére,
   tekintettel a Központi Bankok Európai Rendszere és az Európai Központi Bank Alapokmányára és különösen annak 3.1. cikke első francia bekezdésére, 12.1. cikkére, 18. cikkére, és 34.1. cikke második francia bekezdésére,
   tekintettel az eurorendszer monetáris politikai eszközeiről és eljárásairól szóló, 2011. szeptember 20-i EKB/2011/14 iránymutatásra (1) és különösen annak I. melléklete 1.6., 6.3.1., 6.3.2. és 6.4.2. cikkére,
   mivel:

               (1)

               A Központi Bankok Európai Rendszere és az Európai Központi Bank Alapokmányának 18.1. cikkében foglaltak alapján az Európai Központi Bank („EKB") és az eurót bevezetett tagállamok nemzeti központi bankjai („NKB-k”) hitelműveleteket végezhetnek hitelintézetekkel és más piaci szereplőkkel, megfelelő fedezet mellett történő hitelnyújtás révén. Az eurorendszer monetáris politikai műveleteihez elfogadható fedezetre vonatkozó követelmények az EKB/2011/14 iránymutatás I. mellékletében kerültek meghatározásra.

               (2)

               Az EKB/2011/14 iránymutatás I. mellékletének 1.6. szakaszában foglaltak alapján a Kormányzótanács az eurorendszer monetáris politikai műveletei végrehajtásának eszközeit, feltételeit, követelményeit és eljárásait bármikor megváltoztathatja. Az EKB/2011/14 iránymutatás I. mellékletének 6.3.1. szakaszában foglaltak alapján az eurorendszer fenntartja magának a jogot, hogy az általa relevánsnak tartott bármely információ alapján meghatározza, hogy egy kibocsátás, kibocsátó, adós vagy garanciavállaló megfelel-e a magas hitelminőségi követelményeknek.

               (3)

               A Görög Köztársaság adósságcsere-ajánlatával összefüggésben a Görög Köztársaság által kibocsátott vagy teljes mértékben garantált forgalomképes adósságinstrumentumok elfogadhatóságáról szóló, 2012. március 5-i EKB/2012/3 határozat (2) ideiglenesen felfüggesztette az eurorendszer hitelminőségi küszöbökkel kapcsolatos minimumkövetelményeinek a Görög Köztársaság által kibocsátott vagy teljes mértékben garantált adósságinstrumentumokra történő alkalmazását, ezeket az adósságinstrumentumokat a Görög Köztársaság által az NKB-k számára nyújtott fedezetminőség-javítás idejére elfogadhatóvá nyilvánítva. A fedezetminőség-javítás megszüntetésekor – tekintve, hogy a Görög Köztársaság által kibocsátott vagy teljes mértékben garantált adósságinstrumentumok fedezetként való megfelelősége abban az időben nem volt biztosított – a Kormányzótanács elfogadta az EKB/2012/3 határozatot 2012. július 25-ével hatályon kívül helyező EKB/2012/14 határozatot (3), ezáltal ez ilyen instrumentumokat el nem fogadhatóvá téve.

               (4)

               A Kormányzótanács ezúttal figyelembe vette az eurocsoport által a Görögország második gazdasági kiigazítási programjának első felülvizsgálatára vonatkozó szakpolitikai csomaggal összefüggésben megfogalmazott kedvező értékelést.

               (5)

               A Kormányzótanács megfelelőnek tartja a szakpolitikai csomagot, ennél fogva a Görög Köztársaság által kibocsátott vagy teljes mértékben garantált forgalomképes adósságinstrumentumok minősége elégséges ahhoz, hogy azok az eurorendszer monetáris politikai műveletei során elfogadható fedezetnek minősüljenek, tekintet nélkül bármely külső hitelminősítésre.

               (6)

               A Kormányzótanács erre tekintettel akként határozott, hogy visszaállítja a Görög Köztársaság által kibocsátott vagy teljes mértékben garantált, az EKB/2011/14 iránymutatás I. mellékletének 6.4.2. cikkében meghatározottaktól eltérő, az ilyen instrumentumokra alkalmazandó konkrét haircutok hatálya alá tartozó forgalomképes adósságinstrumentumoknak az eurorendszer monetáris politikai műveleteiben történő elfogadhatóságát.

               (7)

               Ez a kivételes intézkedés átmenetileg alkalmazandó, amíg a Kormányzótanács megítélése szerint az eurorendszer monetáris politikai műveletei elfogadhatósági feltételeinek és kockázatkezelési keretrendszerének általános alkalmazása ismételten bevezethetővé válik,

         ELFOGADTA EZT A HATÁROZATOT:
   1. cikk
   Az EKB/2011/14 iránymutatás egyes rendelkezéseinek felfüggesztése, valamint a Görög Köztársaság által kibocsátott vagy teljes mértékben garantált forgalomképes adósságinstrumentumok elfogadhatósága
   (1)   Az eurorendszer hitelminőségi minimumkövetelményei – az eurorendszer hitelminősítő keretrendszerére vonatkozó, az egyes forgalomképes eszközök tekintetében az EKB/2011/14 iránymutatás I. mellékletének 6.3.2. szakaszában meghatározottak szerint – a Görög Köztársaság által kibocsátott vagy teljes mértékben garantált forgalomképes adósságinstrumentumok vonatkozásában felfüggesztésre kerülnek.
   (2)   A Görög Köztársaság által kibocsátott vagy teljes mértékben garantált forgalomképes adósságinstrumentumok az e határozat mellékletében meghatározott haircutok alkalmazásával az eurorendszer monetáris politikai műveleteiben elfogadható fedezetnek minősülnek.
   (3)   Jelen határozat és az EKB/2011/14 iránymutatás közötti eltérés esetén az ebben a határozatban foglaltak az irányadók.
   2. cikk
   Hatálybalépés
   Ez a határozat 2012. december 21-én lép hatályba.

      Kelt Frankfurt am Mainban, 2012. december 19-én.

            az EKB elnöke

         Mario DRAGHI

      (1)  HL L 331., 2011.12.14., 1. o.

      (2)  HL L 77., 2012.3.16., 19. o.

      (3)  HL L 199., 2012.7.26., 26. o.

      MELLÉKLET

         A Görög Köztársaság által kibocsátott vagy teljes mértékben garantált forgalomképes adósságinstrumentumokra vonatkozó haircutok ütemezése

                     Görög államkötvények (GGB-k)

                     Lejárati csoport

                     A fix- és a változó kamatozású kamatszelvényekre irányadó haircutok

                     A kamatszelvény nélküli adósságinstrumentumokra irányadó haircutok

                     0–1

                  15,0

                  15,0

                     1–3

                  33,0

                  35,5

                     3–5

                  45,0

                  48,5

                     5–7

                  54,0

                  58,5

                     7–10

                  56,0

                  62,0

                     > 10

                  57,0

                  71,0

                     Az állam által garantált bankkötvények (GGBB-k) és nem pénzügyi vállalatok kötvényei

                     Lejárati csoport

                     A fix- és a változó kamatozású kamatszelvényekre irányadó haircutok

                     A kamatszelvény nélküli adósságinstrumentumokra irányadó haircutok

                     0–1

                  23,0

                  23,0

                     1–3

                  42,5

                  45,0

                     3–5

                  55,5

                  59,0

                     5–7

                  64,5

                  69,5

                     7–10

                  67,0

                  72,5

                     > 10

                  67,5

                  81,0


title: 2005/112/EK: A Tanács határozata (2005. január 31.) a Régiók Bizottsága egy spanyol póttagjának kinevezéséről

text:
               9.2.2005

               HU

               Az Európai Unió Hivatalos Lapja

               L 36/6

      A TANÁCS HATÁROZATA

   (2005. január 31.)
   a Régiók Bizottsága egy spanyol póttagjának kinevezéséről
   (2005/112/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a spanyol kormány javaslatára,
   mivel:

               (1)

               A Tanács 2002. január 22-i 2002/60/EK határozatot fogadott el a Régiók Bizottsága teljes jogú tagjainak és póttagjainak kinevezéséről (1).

               (2)

               Carlos Javier FERNÁNDEZ CARRIEDO lemondását követően a Régiók Bizottsága egy póttagjának helye betöltetlen maradt, és erről a Tanácsot 2004. november 29-én tájékoztatták,

         A KÖVETKEZŐKÉPPEN HATÁROZOTT:
   Egyetlen cikk
   A Tanács Carlos Javier FERNÁNDEZ CARRIEDO helyére Tomás VILLANUEVA RODRÍGUEZ-t (Consejero de Economía y Empleo, Comunidad Autónoma de Castilla y Léon) nevezi ki a Régiók Bizottságának póttagjává a hivatali idő fennmaradó részére, azaz 2006. január 25-ig.

      Kelt Brüsszelben, 2005. január 31-én.

            a Tanács részéről

            az elnök

         J. ASSELBORN

      (1)  HL L 24., 2002.1.26., 38. o.


               12.8.2016

               HU

               Az Európai Unió Hivatalos Lapja

               C 294/39

         P8_TA(2014)0073
   Az európai ombudsman megválasztása
   Az Európai Parlament 2014. december 16-i határozata az európai ombudsman megválasztásáról (2014/2092(INS))
   (2016/C 294/10)

      Az Európai Parlament,

               —

               tekintettel az Európai Unió működéséről szóló szerződésre, és különösen annak 24. cikke harmadik bekezdésére, valamint 228. cikkére,

               —

               tekintettel az Európai Atomenergia-közösséget létrehozó szerződésre, és különösen annak 106a. cikkére,

               —

               tekintettel az ombudsman feladatainak ellátására vonatkozó szabályokról és általános feltételekről szóló, 1994. március 9-i 94/262/ESZAK, EK, Euratom határozatára (1),

               —

               tekintettel eljárási szabályzatának 219. cikkére,

               —

               tekintettel a pályázati felhívásra (2),

               —

               tekintettel a 2014. december 16-i szavazás eredményére,

               1.

               Emily O'REILLY-t európai ombudsmanná választja meg a parlamenti ciklus végéig;

               2.

               felkéri Emily O'REILLY-t, hogy tegyen esküt a Bíróság előtt;

               3.

               utasítja elnökét, hogy a mellékelt határozatot tegye közzé az Európai Unió Hivatalos Lapjában;

               4.

               utasítja elnökét, hogy továbbítsa ezt a határozatot a Tanácsnak, a Bizottságnak és a Bíróságnak.

      (1)  HL L 113., 1994.5.4., 15. o.

      (2)  HL C 293., 2014.9.2., 13. o.

      MELLÉKLET
      AZ EURÓPAI PARLAMENT HATÁROZATA
      (2014. december 16.)
      az európai ombudsman megválasztásáról

         (E melléklet szövege itt nincs feltüntetve, mert az megegyezik a végleges jogi aktussal, 2014/949/EU határozat.)


title: 2012/773/: A Tanács határozata ( 2012. december 6. ) az egyrészről az Európai Közösségek és azok tagállamai, másrészről az Albán Köztársaság közötti stabilizációs és társulási megállapodással létrehozott stabilizációs és társulási tanácsban a szociális biztonsági rendszerek közötti koordinációra vonatkozó rendelkezések elfogadásával kapcsolatban képviselendő európai uniós álláspontról

text:
               13.12.2012

               HU

               Az Európai Unió Hivatalos Lapja

               L 340/1

         A TANÁCS HATÁROZATA
   (2012. december 6.)
   az egyrészről az Európai Közösségek és azok tagállamai, másrészről az Albán Köztársaság közötti stabilizációs és társulási megállapodással létrehozott stabilizációs és társulási tanácsban a szociális biztonsági rendszerek közötti koordinációra vonatkozó rendelkezések elfogadásával kapcsolatban képviselendő európai uniós álláspontról
   (2012/773/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak a 218. cikke (9) bekezdésével együtt értelmezett 79. cikke (2) bekezdésének b) pontjára,
   tekintettel az Európai Bizottság javaslatára,
   mivel:

               (1)

               Az egyrészről az Európai Közösségek és azok tagállamai, másrészről az Albán Köztársaság közötti stabilizációs és társulási megállapodás (1) (a továbbiakban: megállapodás) 48. cikke előírja, hogy a stabilizációs és társulási tanács határozattal rendelkezéseket hoz az ebben a cikkben meghatározott alapelvek végrehajtására.

               (2)

               Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyv 1. és 2. cikkével összhangban, és a jegyzőkönyv 4. cikkének sérelme nélkül, e tagállamok nem vesznek részt e határozat elfogadásában, az rájuk nézve nem kötelező és nem alkalmazandó.

               (3)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 1. és 2. cikkének megfelelően Dánia nem vesz részt e határozat elfogadásában, az rá nézve nem kötelező és nem alkalmazandó.

               (4)

               Helyénvaló megállapítani az Unió nevében a stabilizációs és társulási tanácson belül képviselendő álláspontot, tekintettel a szociális biztonsági rendszerek koordinációjára vonatkozó rendelkezések elfogadására.

               (5)

               Az Unió stabilizációs és társulási tanácson belüli álláspontjának ezért a mellékelt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az egyrészről az Európai Közösségek és azok tagállamai, másrészről az Albán Köztársaság közötti stabilizációs és társulási megállapodással létrehozott stabilizációs és társulási tanácson belül a szociális biztonsági rendszerek koordinációjára vonatkozó rendelkezések elfogadásával összefüggésben képviselendő európai uniós álláspont az e határozathoz csatolt stabilizációs és társulási tanácsi határozattervezeten alapul.
   Az ezen határozattervezet kisebb módosításáról az uniós képviselők a stabilizációs és társulási tanácsban újabb tanácsi határozat elfogadásának szükségessége nélkül megegyezhetnek.
   2. cikk
   Ez a határozat az elfogadásának napján lép hatályba.

      Kelt Brüsszelben, 2012. december 6-án.

            a Tanács részéről

            az elnök

         S. CHARALAMBOUS

      (1)  HL L 107., 2009.4.28., 166. o.

      TERVEZET
      AZ EU–ALBÁNIA STABILIZÁCIÓS ÉS TÁRSULÁSI TANÁCS …/… HATÁROZATA
      (…)
      a szociális biztonsági rendszerek közötti koordinációra irányuló rendelkezések elfogadásáról
      A STABILIZÁCIÓS ÉS TÁRSULÁSI TANÁCS,
      tekintettel az egyrészről az Európai Közösségek és azok tagállamai, másrészről az Albán Köztársaság közötti stabilizációs és társulási megállapodásra (1) és különösen annak 48. cikkére,
      mivel:

                  (1)

                  Az egyrészről az Európai Közösségek és azok tagállamai, másrészről az Albán Köztársaság közötti stabilizációs és társulási megállapodás (a továbbiakban: megállapodás) 48. cikke előírja Albánia és a tagállamok szociális biztonsági rendszerei közötti koordinációt, és meghatározza ennek alapelveit.

                  (2)

                  A megállapodás 48. cikke előírja, hogy a stabilizációs és társulási tanács határozatot fogad el az említett cikkben meghatározott alapelvek végrehajtása céljából.

                  (3)

                  A megkülönböztetésmentesség alapelvének alkalmazását tekintve e határozat nem biztosíthat – bizonyos, a másik szerződő fél területén fennálló tények, illetve bekövetkező események alapján – többletjogosultságokat, ha ezen tényeket vagy eseményeket az első szerződő fél jogszabályai nem veszik figyelembe, kivéve, ha bizonyos ellátások exportálhatóságának jogáról van szó.

                  (4)

                  E határozat alkalmazása során az albán munkavállalók családi ellátásra való joga attól a feltételtől függ, hogy a családtagjaik is rendelkeznek-e a munkavállalóval együtt jogszerű lakóhellyel abban a tagállamban, ahol őt foglalkoztatják. Amennyiben a családtagok valamely másik tagállamban rendelkeznek jogszerű lakóhellyel, a 883/2004/EK rendelet és a 987/2009/EK rendelet harmadik országok e rendeletek által csupán állampolgárságuk miatt nem érintett állampolgáraira való kiterjesztéséről szóló, 2010. november 24-i 1231/2010/EU európai parlamenti és tanácsi rendelet (2) alkalmazandó. E határozat nem állapít meg családi ellátásra való jogosultságot bármely munkavállaló azon családtagjai tekintetében, akiknek lakóhelye nem valamely tagállamban, így pl. Albániában van.

                  (5)

                  Az 1231/2010/EU rendelet kiterjeszti a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet (3) és a szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról szóló, 2009. szeptember 16-i 987/2009/EK európai parlamenti és tanácsi rendelet (4) rendelkezéseinek alkalmazását harmadik országoknak e rendeletek által csupán állampolgárságuk miatt nem érintett állampolgáraira. Az 1231/2010/EU rendeletben már szerepel az összesítés elve, miszerint a megállapodás 48. cikkének (1) bekezdésének első francia bekezdése értelmében az albán munkavállalók által az egyes tagállamokban teljesített biztosítási időszakok bizonyos ellátásokra való jogosultság tekintetében összeszámításra kerülnek.

                  (6)

                  A koordinációs szabályok alkalmazásának megkönnyítése érdekében szükség lehet olyan különös rendelkezések megállapítására, amelyek megfelelnek az albániai jogszabályok sajátos jellemzőinek.

                  (7)

                  Annak érdekében, hogy a tagállamok és Albánia szociális biztonsági rendszerei közötti koordináció zavartalanul történjen, különös rendelkezéseket kell hozni a tagállamok és Albánia közötti, illetve az érintett személyek és az illetékes állam intézményei közötti együttműködésre.

                  (8)

                  Átmeneti rendelkezéseket kell elfogadni az e határozat hatálya alá tartozó személyek védelme és annak biztosítása érdekében, hogy e határozat hatálybalépése ne járjon számukra bármely joguk elvesztésével,

            ELFOGADTA EZT A HATÁROZATOT:
      I.   RÉSZ

         ÁLTALÁNOS RENDELKEZÉSEK

      1. cikk
      Fogalommeghatározások
      (1)   E határozat alkalmazásában:
      a)   „megállapodás”: az egyrészről az Európai Közösségek és azok tagállamai, másrészről az Albán Köztársaság közötti stabilizációs és társulási megállapodás;
      b)   „rendelet”: a 883/2004/EK rendelet, annak az európai uniós tagállamokban való alkalmazása szerint;
      c)   „végrehajtási rendelet”: a 987/2009/EK rendelet;
      d)   „tagállam”: az Európai Unió valamely tagállama;
      e)   „munkavállaló”:

                  i.

                  a tagállami jogszabályok alkalmazásában a rendelet 1. cikkének a) pontjában foglalt meghatározás szerinti munkavállalói tevékenységet folytató személy;

                  ii.

                  az albán jogszabályok alkalmazásában az ezekben foglalt meghatározás szerinti munkavállalói tevékenységet folytató személy;

            f)   „családtag”:

                  i.

                  a tagállami jogszabályok alkalmazásában a rendelet 1. cikkének i) pontjában foglalt meghatározás szerinti családtag;

                  ii.

                  az albán jogszabályok alkalmazásában az azokban foglalt meghatározás szerinti családtag;

            g)   „jogszabály”:

                  i.

                  a tagállamok vonatkozásában a rendelet 1. cikkének (1) bekezdésében foglalt meghatározás szerinti jogszabály, amint az az e határozat hatálya alá tartozó ellátásokra alkalmazandó;

                  ii.

                  Albánia vonatkozásában az e határozat hatálya alá tartozó ellátásokkal kapcsolatban Albániában alkalmazandó jogszabály;

            h)   „ellátások”:

                  —

                  öregségi nyugdíj,

                  —

                  túlélő hozzátartozói nyugdíj,

                  —

                  munkahelyi balesetek és foglalkozási megbetegedések esetén nyújtott ellátások,

                  —

                  munkahelyi balesetből vagy foglalkozási megbetegedésből kifolyólag bekövetkező rokkantság után járó ellátások,

                  —

                  családi támogatások.

            i)   „exportálható ellátások”:

                  i.

                  a tagállamok vonatkozásában:

                              —

                              öregségi nyugdíj,

                              —

                              túlélő hozzátartozói nyugdíj,

                              —

                              munkahelyi balesetek és foglalkozási megbetegedések esetén nyújtott ellátások,

                              —

                              munkahelyi balesetből vagy foglalkozási megbetegedésből kifolyólag bekövetkező rokkantság után járó ellátások,

                        a rendelet értelmében, kivéve az említett rendelet X. mellékletében felsorolt különleges, nem járulékalapú pénzbeli ellátásokat;

                  ii.

                  Albánia vonatkozásában az albán jogszabályok szerint biztosított megfelelő ellátások, kivéve az e határozat I. mellékletében felsorolt különleges, nem járulékalapú pénzbeli ellátásokat.

            (2)   Az e határozatban alkalmazott egyéb meghatározásokat:

                  a)

                  a tagállamok vonatkozásában a rendeletben és a végrehajtási rendeletben foglaltak szerint kell értelmezni;

                  b)

                  Albánia vonatkozásában az Albániában alkalmazandó vonatkozó jogszabályokban foglaltak szerint kell értelmezni.

            2. cikk
      Személyi hatály
      E határozatot a következő személyekre kell alkalmazni:

                  a)

                  albán állampolgársággal rendelkező munkavállalók, akiket valamely tagállamban jogszerűen foglalkoztatnak vagy foglalkoztattak, és egy vagy több tagállam jogszabályainak hatálya alá tartoznak vagy tartoztak, valamint az ő túlélő hozzátartozóik;

                  b)

                  az a) pontban meghatározott munkavállalók családtagjai, amennyiben ezek a családtagok az érintett munkavállalóval együtt a munkavállalónak valamely tagállamban való foglalkoztatása idején abban a tagállamban jogszerű lakóhellyel rendelkeznek vagy rendelkeztek;

                  c)

                  azon munkavállalók, akik valamely tagállam állampolgárai és jogszerű foglakoztatásban állnak vagy álltak Albánia területén, és az albán jogszabályok hatálya alá tartoznak vagy tartoztak, illetve az ő túlélő hozzátartozóik; továbbá

                  d)

                  a c) pontban meghatározott munkavállalók családtagjai, amennyiben ezek a családtagok az érintett munkavállalóval együtt a munkavállaló albániai foglalkoztatása idején Albániában jogszerű lakóhellyel rendelkeznek vagy rendelkeztek.

            3. cikk
      Egyenlő bánásmód
      (1)   Azon albán állampolgárságú munkavállalók, akiket egy tagállamban jogszerűen foglalkoztatnak, valamint a velük együtt ott jogszerű lakóhellyel rendelkező családtagjaik az 1. cikk (1) bekezdésének h) pontjában meghatározott ellátások tekintetében a foglalkoztatásuk szerinti tagállam állampolgáraihoz képest állampolgársági alapon nem részesülhetnek hátrányos megkülönböztetésben.
      (2)   Azon tagállami állampolgársággal rendelkező munkavállalók, akiket jogszerűen foglalkoztatnak Albániában, valamint a velük együtt ott jogszerű lakóhellyel rendelkező családtagjaik az 1. cikk (1) bekezdésének h) pontjában meghatározott ellátások tekintetében az albán állampolgárokhoz képest állampolgársági alapon nem részesülhetnek hátrányos megkülönböztetésben.
      II.   RÉSZ

         KAPCSOLAT A TAGÁLLAMOK ÉS ALBÁNIA KÖZÖTT

      4. cikk
      Mentesség a lakóhellyel kapcsolatos kikötések alól
      (1)   Az 1. cikk (1) bekezdésének i) pontja szerinti azon exportálható ellátások, amelyekre a 2. cikk a) és c) pontjában meghatározott személyek jogosultak, nem csökkenthetők, módosíthatók, függeszthetők fel, vonhatók vissza, illetve foglalhatók le azon az alapon, hogy a kedvezményezett lakóhelye:

                  i.

                  tagállami jogszabályok alapján járó ellátás szempontjából Albánia területén van; illetve

                  ii.

                  az albán jogszabályokban meghatározott ellátás szempontjából valamely tagállam területén van.

            (2)   A munkavállalónak a 2. cikk b) pontjában meghatározott családtagjai az 1. cikk (1) bekezdése i) pontjának i. alpontja szerinti exportálható ellátásokra ugyanolyan mértékben jogosultak, mint az adott tagállam szerinti állampolgársággal rendelkező munkavállalók családtagjai, amennyiben ezen családtagok lakóhelye Albániában van.
      (3)   A munkavállalónak a 2. cikk d) pontjában meghatározott családtagjai az 1. cikk (1) bekezdése i) pontjának ii. alpontja szerinti exportálható ellátásokra ugyanolyan mértékben jogosultak, mint az albán állampolgársággal rendelkező munkavállalók családtagjai, amennyiben ezen családtagok valamely tagállam területén rendelkeznek lakóhellyel.
      III.   RÉSZ

         VEGYES RENDELKEZÉSEK

      5. cikk
      Együttműködés
      (1)   A tagállamok és Albánia tájékoztatják egymást minden olyan jogszabályi változásról, amely hatással lehet e határozat végrehajtására.
      (2)   E határozat alkalmazásában a tagállamok és Albánia hatóságai és intézményei kölcsönösen segítik egymást, és úgy járnak el, mintha saját jogszabályaikat hajtanák végre. Az említett hatóságok és intézmények által nyújtott igazgatási segítségnyújtás főszabályként térítésmentes. Ugyanakkor a tagállamok és Albánia illetékes hatóságai megállapodhatnak bizonyos költségek megtérítéséről.
      (3)   A tagállamok és Albánia hatóságai és intézményei e határozat végrehajtása érdekében közvetlen kapcsolatot tarthatnak fenn egymással és az érintett személyekkel vagy azok képviselőivel.
      (4)   Az e határozat hatálya alá tartozó intézmények és személyek kötelesek egymást kölcsönösen tájékoztatni és egymással együttműködni a határozat helyes végrehajtásának biztosítása céljából.
      (5)   Az ezen határozat hatálya alá tartozó személyek kötelesek a lehető leghamarabb értesíteni az illetékes tagállam vagy – amennyiben az illetékes állam Albánia – Albánia intézményeit, valamint a lakóhely szerinti tagállam vagy – amennyiben a lakóhely szerinti állam Albánia – Albánia intézményeit a személyi vagy családi helyzetükben bekövetkezett minden olyan változásról, amely hatással van az e határozatban foglalt ellátásokra való jogosultságukra.
      (6)   Az (5) bekezdésben megállapított tájékoztatási kötelezettség tiszteletben tartásának elmulasztása a nemzeti jog szerinti arányos intézkedések alkalmazását vonhatja maga után. Mindazonáltal ezeknek az intézkedéseknek egyenértékűeknek kell lenniük a hazai jog szerint hasonló helyzetekben alkalmazandó intézkedésekkel, és nem lehetetleníthetik el vagy nem nehezíthetik meg aránytalan mértékben az igényjogosultak számára az e határozat értelmében őket megillető jogok gyakorlását.
      (7)   A tagállamok és Albánia az ellátásokra való jogosultság igazolását szolgáló feltételeket meghatározó nemzeti rendelkezéseket hozhatnak azon tény figyelembevétele céljából, hogy a kedvezményezettek azon állam területén kívül laknak vagy tartózkodnak, ahol az ellátást nyújtó intézmény található. Az ilyen rendelkezéseknek arányosaknak kell lenniük, állampolgársági alapon nem tehetnek hátrányos megkülönböztetést, valamint összhangban kell állniuk ezen határozat alapelveivel. Az ilyen rendelkezésekről értesíteni kell a stabilizációs és társulási tanácsot.
      6. cikk
      Igazgatási ellenőrzések és orvosi vizsgálatok
      (1)   Ez a cikk a 2. cikkben foglalt, az 1. cikk (1) bekezdésének i) pontja értelmében exportálható ellátásokban részesülő személyekre, valamint az e határozat végrehajtásáért felelős intézményekre alkalmazandó.
      (2)   Amennyiben egy ellátásban részesülő vagy ellátást igénylő személy vagy családtagja egy tagállam területén tartózkodik vagy lakik, miközben az ellátást nyújtó intézmény Albániában van, vagy pedig Albániában tartózkodik vagy lakik, miközben az ellátást nyújtó intézmény egy tagállamban található, az orvosi vizsgálatot ezen intézmény kérésére a kedvezményezett tartózkodási vagy lakóhelye szerinti intézmény végzi el az általa alkalmazandó jogszabályokban megállapított eljárásoknak megfelelően.
      Az ellátást nyújtó intézmény tájékoztatja a tartózkodási vagy lakóhely szerinti intézményt minden, szükség esetén követendő speciális követelményről, valamint azon szempontokról, amelyekre az orvosi vizsgálatnak ki kell terjednie.
      A tartózkodási vagy lakóhely szerinti intézmény jelentést küld az orvosi vizsgálatot kérő, ellátást nyújtó intézménynek.
      Az ellátást nyújtó intézmény fenntartja magának azt a jogot, hogy a kedvezményezettet az általa kiválasztott orvos által végzendő vizsgálatra küldje az ellátásban részesülő vagy ellátást kérelmező személy tartózkodási vagy lakóhelye szerinti vagy az ellátást nyújtó intézmény székhelye szerinti országban. A kedvezményezett azonban csak akkor szólítható fel az ellátást nyújtó intézmény szerinti államba való visszatérésre, ha az egészségi állapota az út megtételét lehetővé teszi, valamint, ha a kapcsolódó utazási és tartózkodási költségeket az ellátást nyújtó intézmény viseli.
      (3)   Amennyiben egy ellátásban részesülő vagy ellátást igénylő személy vagy családtagja egy tagállam területén tartózkodik vagy lakik, miközben az ellátást nyújtó intézmény Albániában van, vagy pedig Albániában tartózkodik vagy lakik, miközben az ellátást nyújtó intézmény valamely tagállamban található, az igazgatási ellenőrzést az ellátást nyújtó intézmény kérésére a kedvezményezett tartózkodási vagy lakóhelye szerinti intézmény végzi el.
      A tartózkodási vagy lakóhely szerinti intézmény jelentést küld az igazgatási ellenőrzést kérő, ellátást nyújtó intézménynek.
      Az ellátást nyújtó intézmény fenntartja magának azt a jogot, hogy a kedvezményezett helyzetét egy általa kiválasztott szakértővel vizsgáltassa meg. A kedvezményezett azonban csak akkor szólítható fel az ellátást nyújtó intézmény szerinti államba való visszatérésre, ha az egészségi állapota az út megtételét lehetővé teszi, valamint, ha a kapcsolódó utazási és tartózkodási költségeket az ellátást nyújtó intézmény viseli.
      (4)   Egy vagy több tagállam, illetve Albánia eltérő igazgatási rendelkezésekről is megállapodhat, amelyekről tájékoztatni kötelesek a stabilizációs és társulási tanácsot.
      (5)   A térítésmentes kölcsönös igazgatási segítségnyújtásra vonatkozó, az e határozat 5. cikkének (2) bekezdésében foglalt elvtől eltérően, az e cikk (2) és (3) bekezdésében említett vizsgálatok tényleges költségeit az azokat kérő, ellátást nyújtó intézmény köteles megtéríteni a vizsgálat elvégzésére felkért intézménynek.
      7. cikk
      A megállapodás 126. cikkének alkalmazása
      A megállapodás 126. cikke alkalmazandó minden olyan esetben, amikor valamely fél úgy véli, hogy a másik fél nem tett eleget az 5. és a 6. cikkekben foglalt kötelezettségeinek.
      8. cikk
      Az albán jogszabályok alkalmazására vonatkozó különös rendelkezések
      A stabilizációs és társulási tanács szükség esetén az e határozat II. mellékletében különös rendelkezéseket állapíthat meg az albán jogszabályok alkalmazását illetően.
      9. cikk
      A hatályos kétoldalú megállapodásokba foglalt igazgatási eljárások
      A valamely tagállam és Albánia között hatályban lévő kétoldalú megállapodásokban megállapított igazgatási eljárások továbbra is alkalmazhatók, amennyiben ezen eljárások nem befolyásolják kedvezőtlenül az érintett személyek ezen határozatban foglalt jogait vagy kötelezettségeit.
      10. cikk
      Az e határozat végrehajtását szolgáló igazgatási eljárásait érintő kiegészítő megállapodások
      Az e határozat végrehajtásához szükséges igazgatási eljárások kiegészítése céljából egy vagy több tagállam, illetve Albánia megállapodásokat köthet, különösen ha ez a csalások és a hibák megakadályozására, illetve az azokkal szembeni fellépésre irányul.
      IV.   RÉSZ

         ÁTMENETI ÉS ZÁRÓ RENDELKEZÉSEK

      11. cikk
      Átmeneti rendelkezések
      (1)   Ez a határozat nem keletkeztet jogokat a hatálybalépésének időpontját megelőző időszakra vonatkozóan.
      (2)   Az (1) bekezdésre is figyelemmel e határozat szerint jogosultság keletkezik azon esemény tekintetében is, amely e határozat hatálybalépése előtt következett be.
      (3)   Azt az ellátást, amelyre az érintett személy állampolgársága vagy lakóhelye okán nem állapítottak meg jogosultságot, vagy amelyet ezen okokból felfüggesztettek, az érintett személy kérelmére a határozat hatálybalépésétől biztosítani, illetve folyósítani kell, feltéve, hogy azokat a jogosultságokat, amelyek alapján korábban ellátást folyósítottak, nem váltották meg egy összegben.
      (4)   Amennyiben egy, a (3) bekezdés szerinti kérelmet e határozat hatálybalépésének időpontjától számított két éven belül nyújtanak be, az e határozat szerint szerzett jogosultságok ezen időponttól bírnak joghatással, és a tagállamok vagy Albánia jogszabályainak e jogosultság megszűnésére vagy korlátozására vonatkozó rendelkezései az érintett személlyel szemben nem érvényesíthetők.
      (5)   Amennyiben egy, a (3) bekezdés szerinti kérelmet a (4) bekezdésben említett kétéves időtartamon túl nyújtanak be, a meg nem szűnt és az el nem évült jogosultságok a kérelem benyújtásának napjától bírnak joghatással, kivéve, ha valamely tagállam vagy Albánia jogszabályai kedvezőbben nem rendelkeznek.
      12. cikk
      E határozat mellékletei
      (1)   E határozat mellékletei a határozat szerves részét képezik.
      (2)   Albánia vagy az Európai Unió kérésére a mellékletek a stabilizációs és társulási tanács döntésével módosíthatók.
      13. cikk
      Hatálybalépés
      Ez a határozat az Európai Unió Hivatalos Lapjában való kihirdetését követő napon lép hatályba.

         Kelt …

               a stabilizációs és társulási tanács részéről

               az elnök

         (1)  HL L 107., 2009.4.28., 166. o.

         (2)  HL L 344., 2010.12.29., 1. o.

         (3)  HL L 166., 2004.4.30., 1. o.

         (4)  HL L 284., 2009.10.30., 1. o.

         I. MELLÉKLET

            KÜLÖNLEGES, NEM JÁRULÉKALAPÚ PÉNZBELI ELLÁTÁSOK ALBÁNIÁBAN

         II. MELLÉKLET

            AZ ALBÁN JOGSZABÁLYOK ALKALMAZÁSÁRA VONATKOZÓ KÜLÖNÖS RENDELKEZÉSEK


title: A Tanács (EU) 2017/985 határozata (2016. augusztus 8.) Portugáliának a túlzott hiány helyzetének orvoslásához szükségesnek ítélt mértékű hiánycsökkentésre irányuló intézkedések meghozatalára való felszólításáról

text:
               10.6.2017

               HU

               Az Európai Unió Hivatalos Lapja

               L 148/42

         A TANÁCS (EU) 2017/985 HATÁROZATA
   (2016. augusztus 8.)
   Portugáliának a túlzott hiány helyzetének orvoslásához szükségesnek ítélt mértékű hiánycsökkentésre irányuló intézkedések meghozatalára való felszólításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 126. cikke (9) bekezdésére,
   tekintettel az Európai Bizottság ajánlására,
   mivel:

               (1)

               Az Európai Unió működéséről szóló szerződés (EUMSZ) 126. cikke szerint a tagállamoknak kerülniük kell a túlzott költségvetési hiányt.

               (2)

               A Stabilitási és Növekedési Paktum a rendezett államháztartás célkitűzésén alapul, amely az árstabilitás és az erős, fenntartható, munkahelyteremtéshez vezető növekedés feltételeinek megerősítését szolgáló eszköz. A Stabilitási és Növekedési Paktum magában foglalja az 1467/97/EK tanácsi rendeletet (1) is, amelyet a túlzott költségvetési hiányok mielőbbi megszüntetésének elősegítése érdekében fogadtak el.

               (3)

               A Tanács 2009. december 2-án – az EUMSZ 126. cikke (6) bekezdésének megfelelően – határozatában megállapította, hogy Portugáliában túlzott hiány áll fenn, és az EUMSZ 126. cikke (7) bekezdésével, valamint az 1467/97/EK rendelet 3. cikkével összhangban ajánlást adott ki a hiány legkésőbb 2013-ig történő megszüntetéséről. A portugál hatóságok azon kérése nyomán, amelyben pénzügyi segítséget kértek az Uniótól, azon tagállamoktól, amelyeknek pénzneme az euró, valamint a Nemzetközi Valutaalaptól (IMF), a Tanács határozatot hozott a Portugáliának nyújtandó pénzügyi támogatásról (2). A Bizottság és a portugál hatóságok közötti, a konkrét gazdaságpolitikai feltételekről szóló egyetértési megállapodás (a továbbiakban: az egyetértési megállapodás) 2011. május 17-én került aláírásra. A Tanács az azóta eltelt időszakban – 2012. október 9-én és 2013. június 21-én – az EUMSZ 126. cikkének (7) bekezdése alapján két új ajánlást címzett Portugáliához, amelyekben a túlzott hiány megszüntetésére kitűzött határidőt 2014-ig, majd 2015-ig meghosszabbította. A Tanács mindkét ajánlásban megállapította, hogy Portugália eredményes intézkedéseket tett, azonban előre nem látható, kedvezőtlen gazdasági események következtek be, amelyek jelentős negatív hatást gyakoroltak az államháztartásra (3).

               (4)

               Az EUMSZ 126. cikkének (8) bekezdésének megfelelően a Tanács 2016. július 12-i határozatában megállapította, hogy a 2013. június 21-i tanácsi ajánlás nyomán Portugália nem hozott eredményes intézkedéseket.

               (5)

               Ha a tényleges adatok a 479/2009/EK rendelet alapján azt mutatják, hogy a túlzott hiányt egy részt vevő tagállam az EUMSZ 126. cikkének (7) bekezdése alapján kiadott ajánlásban meghatározott határidőn belül nem igazította ki, a Tanács az EUMSZ 126. cikkének (9) bekezdése alapján azonnal határozatot hoz.

               (6)

               A Bizottság 2016. tavaszi előrejelzése szerint a portugál gazdaság mérsékelt fellendülése várható. Az előrejelzés 2016-ra a reál GDP 1,5 %-os, a 2015. évivel megegyező ütemű éves növekedését vetíti előre, amelynek motorját – a továbbra is jelentős makrogazdasági egyensúlyhiány közepette – a belső kereslet jelenti. A lakossági fogyasztás várhatóan megtorpan 2016-ban, aminek hátterében a magasabb közvetett adóteher és az energiaár-infláció mérsékelt élénkülése áll. A tartós fogyasztási cikkek fogyasztásának 2015 első felében tapasztalt erőteljes élénkülése előreláthatóan nem válik középtávon tartóssá, mivel a még mindig magas munkanélküliség és eladósodottság miatt a továbbiakban is számolni kell a háztartási megtakarításokat ösztönző nyomással. Az üzleti beruházások már 2015 második felében jelentősen lassultak, és az aránylag magas kapacitáskihasználási arány ellenére sem várható, hogy a közeljövőben újfent visszaállnak a korábbi növekedési pályára. Az összberuházások 2017-ben előreláthatóan valamelyest dinamikusabbá válnak az uniós strukturális alapoknak és a finanszírozási feltételek javulásának köszönhetően. Az előrejelzések szerint a kivitel a külső kereslettel párhuzamosan bővülni fog, a behozatal azonban várhatóan továbbra is meg fogja haladni a kivitelt. Ennek következtében a nettó kereskedelem GDP-hozzájárulása előreláthatóan enyhén – bár a 2015-ben tapasztaltnál jóval kisebb mértékben – negatív marad. A HICP-infláció a várakozások szerint – főképp a magasabb közvetett adók eredményeként – 0,7 %-kal emelkedik 2016-ban. Miközben a kilátásokat érintő lefelé irányuló kockázatok a tavaszi előrejelzés közzététele óta emelkedtek, a 2016 első negyedévére vonatkozó adatok, valamint a második negyedévre vonatkozó előzetes információk összességében véve megerősítik az év további részére vonatkozó előrejelzésben ismertetett kilátásokat.

               (7)

               A Bizottság 2016. tavaszi előrejelzése alapján a költségvetési hiány 2016-ban várhatóan a GDP 2,7 %-ára csökken. A 2016. március 31-én hatályba lépett 2016. évi költségvetés 2,2 %-os GDP-arányos hiánycélt tűz ki, amelyet a 2016-os stabilitási programban megerősítettek. A kormány hiánycélja és a bizottsági előrejelzés közötti különbség abból adódik, hogy a Bizottság kevésbé optimista – alacsonyabb adóbevételeket eredményező és magasabb szociális kiadásokkal járó – makrogazdasági forgatókönyvvel számolt, és egyes konszolidációs intézkedések hozadéka – különösképpen a folyó termelőfelhasználás és más folyó kiadások tervezett megtakarításai – kapcsán óvatosabb becsléssel élt. A Bizottság 2016. tavaszi előrejelzése szerint a költségvetési hiány 2017-ben tovább, a GDP 2,3 %-ára fog csökkenni. Az egyenleg jelzett javulása mindenekelőtt a hozzávetőleg a GDP 0,25 %-át jelentő, a Banco Privado Português (BPP) bankgaranciájának várható visszatérítésével összefüggő egyszeri, hiánycsökkentő intézkedéshez köthető. Ezen egyszeri költségvetési hatás kiigazításával a 2017. évi hiány előreláthatóan eléri majd a GDP 2,6 %-át. A 2016. évi költségvetésben és a 2016. évi stabilitási programban ismertetett intézkedések eredményeinek Bizottság általi értékelése alapján a strukturális hiány – a Bizottság 2016. tavaszi előrejelzésével összhangban – 2016-ban és 2017-ben is várhatóan a GDP 0,25 %-ának megfelelő mértékben romlik.

               (8)

               A 2013–2015-ös időszakban a GDP-arányos bruttó államadósság nagyjából stabilizálódott, 2013-ban 129,2 %-ot, 2014-ben 130,2 %-ot, 2015-ben pedig 129,0 %-ot ért el. Figyelembe véve az adósságállomány kiigazítását célzó 2016. évi műveleteket és a tartós elsődleges többletet, a Bizottság 2016. tavaszi előrejelzése szerint 2016-ban az adósságráta várhatóan a GDP 126 %-ára, majd 2017-ben a GDP 124,5 %-ra fog csökkeni. Úgy tűnik, hogy Portugáliának rövid távon nem kell a fiskális nyomás komoly kockázatával számolnia, mindazonáltal nem kizárható, hogy ne jelentkeznének rövid távú kihívások (a bruttó és nettó államadósságból, a bruttó finanszírozási igényekből, a nettó nemzetközi befektetési pozícióból, a nemteljesítő hitelek szintjéből és arányának változásából vagy a bankrendszer általános tőkeszükségletéből adódóan). A középtávú kockázatok viszont jelentősnek tűnnek, aminek hátterében a nagy adósságállomány és az adósságrátának az esetleges kamatlábemelésekkel, valamint negatív nominális növekedési sokkokkal szembeni érzékenysége áll. Ami a hosszú távú kilátásokat illeti, a korábbiakban végrehajtott nyugdíjreformok jóvoltából a fenntarthatósági kockázatok – feltéve, hogy sikerül a megfelelő elsődleges egyenlegeket következetesen fenntartani – alacsonynak tűnnek.

               (9)

               A 2016. évi költségvetés keretében hozott fiskális intézkedések a költségvetési hiányt 2016-ban a GDP 3 %-a alá szorítják. Ugyanakkor, a Bizottság 2016. tavaszi előrejelzése szerint a Szerződésben foglalt referenciaérték átlépésének elkerülését szolgáló biztonsági tartalék szűk. A gazdasági és költségvetési helyzet alakulásának rendkívüli bizonytalansága miatt a kiigazítási évre ajánlott költségvetési célokat egyértelműen a Szerződés szerinti, a GDP 3 %-ában rögzített referenciaérték alatti szinten kell meghatározni annak érdekében, hogy az előírt határidőn belül garantáltan megvalósuljon a túlzott hiány tartós kiigazítása.

               (10)

               Az 1467/97/EK rendelet 5. cikkének megfelelően a Tanácsnak azon határozatában, amellyel az EUMSZ 126. cikkének (9) bekezdésével összhangban felszólít a költségvetési hiány csökkentését szolgáló intézkedések meghozatalára, egyúttal fel kell kérnie a tagállamot arra is, hogy valósítson meg olyan éves költségvetési célokat, amelyek – a felszólítást alátámasztó előrejelzés alapján – megfelelnek az egyszeri és átmeneti intézkedésektől mentes, ciklikusan kiigazított egyenlegben elérendő, a GDP legalább 0,5 %-át mint küszöbértéket kitevő éves minimális javulásnak. Tekintettel arra, hogy e határozat az év második felében kerül elfogadásra, valamint figyelembe véve a Bizottság tavaszi előrejelzés keretében adott jelenlegi becsléseit, a változatlan strukturális egyenleg kellő biztonsági fedezetként szolgálna a túlzott hiány tartós kiigazításához 2016-ban.

               (11)

               A hiteles és fenntartható kiigazítási pálya érdekében 2016-ban Portugáliának tehát a GDP 2,5 %-ának megfelelő költségvetési hiányt kell elérnie, ami változatlan strukturális egyenlegnek felel meg 2015-tel összevetve. Ezek a költségvetési célok figyelembe veszik, hogy ellensúlyozni kell a költségvetési konszolidációnak a tágabb gazdaságra kifejtett hatásán keresztül az államháztartást érő másodlagos hatásait.

               (12)

               A javasolt kiigazítási pálya szerinti tervezett hiány nem tartalmazza a 2016 második felében esedékes esetleges banktámogatási intézkedések lehetséges közvetlen költségvetési hatásait. Ennek oka az említett intézkedések tényleges végrehajtásával és statisztikai rögzítésével, és ennélfogva a hiányra és adósságra gyakorolt hatásaival kapcsolatos bizonytalanság. A bankszektort támogató intézkedéseknek a költségvetési hatások mértékének minimalizálására kell irányulniuk az államadósság fenntarthatóságának biztosítása érdekében.

               (13)

               A javasolt kiigazítási pályához igazodó költségvetési célok eléréséhez, és tekintettel a Bizottság 2016. tavaszi előrejelzésében azonosított strukturálisegyenleg-romlásra, 2016-ban további, a becslések szerint a GDP 0,25 %-ának megfelelő hatással járó konszolidációs intézkedések szükségesek. Portugáliának mindenekelőtt végre kell hajtania a 2016. évi költségvetésben megállapított intézkedéseket, illetve az áruk és szolgáltatások közbeszerzése során alkalmazandó, jelenleg a 2016. évi stabilitási programban kiemelt kiadás-ellenőrzési mechanizmust. Ezeket a megtakarításokat ki kell egészíteni más strukturális jellegű, a bevételi oldalt célzó intézkedésekkel, amelyek az adóalap kiszélesítésével és az adókiadások csökkentésével a közvetett adókból származó bevételek növelésére irányulnak. Ennek egyik módja a még mindig széles körben alkalmazott kedvezményes héamértékek kiigazítása lehet.

               (14)

               Portugáliának emellett – a Tanács által az európai szemeszter keretében Portugáliának címzett ajánlásokkal és különösen a túlzott makrogazdasági egyensúlyhiány kiigazításával összefüggő ajánlásokkal összhangban – a versenyképesség fokozása és a hosszú távú fenntartható növekedés érdekében meg kell erősítenie a strukturális reformokat. Konkrétabban: a portugál államháztartás ellenálló képességének növeléséhez további fiskális-strukturális intézkedések szükségesek. A felülvizsgált költségvetési kerettörvény, illetve a kötelezettségvállalás ellenőrzéséről szóló jogszabály időszerű és pontos végrehajtása, valamint a bevételbeszedés és kiadás-ellenőrzés hatékonyságának további javítása komoly szerepet játszhat a megfelelő fiskális helyzet kialakításában és fenntartásában. Portugáliának pontos ütemtervet kell benyújtania és lépéseket kell tennie az egészségügyi rendszer hátralékainak teljes körű rendezése és hatékonyságának fokozása, a nyugdíjrendszer költségvetési transzferektől való függésének csökkentése, valamint az állami tulajdonban lévő vállalkozások szerkezetátalakításából adódó költségvetési megtakarítások biztosítása érdekében.

               (15)

               Az EUMSZ 126. cikkének (9) bekezdésének megfelelően a Tanács – az említett rendelkezés szerinti felszólító határozatának keretében – kérheti az érintett tagállamtól, hogy meghatározott ütemezés szerint jelentéseket nyújtson be a kiigazításra irányuló erőfeszítésekről. Az 1467/97/EK rendelet 5. cikkének (1a) bekezdésének megfelelően a tagállami jelentésnek tartalmaznia kell az államháztartás kiadásaira és bevételeire vonatkozó célokat, továbbá meg kell határoznia a kiadási és a bevételi oldal fiskális intézkedéseit, valamint a konkrét tanácsi ajánlásokra válaszul tett szakpolitikai intézkedésekre vonatkozó információkat. Az e határozatban szereplő ajánlások teljesítésére, valamint a túlzott hiány kiigazítására vonatkozó határidő nyomon követésének megkönnyítése érdekében Portugáliának a 2017. évi költségvetésiterv-javaslatával egyidejűleg, 2016. október 15-ig kell benyújtania a szóban forgó jelentést.

               (16)

               Ugyanezen 2016. október 15-i határidőig Portugáliának a 473/2013/EU európai parlamenti és tanácsi rendelet (4) 9. cikke (1) bekezdésének és 17. cikke (2) bekezdésének megfelelően gazdasági partnerségi programot is be kell nyújtania. A nemzeti reformprogramon és a stabilitási programon alapuló, továbbá a Tanácsnak a gazdaság- és foglalkoztatáspolitikákra vonatkozó integrált iránymutatások végrehajtásáról szóló ajánlásait teljes mértékben figyelembe vevő gazdasági partnerségi programnak tartalmaznia kell a túlzott hiány hatékony és tartós kiigazításának biztosításához szükséges szakpolitikai intézkedéseket és strukturális reformokat.

               (17)

               Portugáliának a 473/2013/EU rendelet 10. cikkében előírtak szerint jelentést kell tennie a Bizottságnak, valamint a Gazdasági és Pénzügyi Bizottságnak a 877/2013/EU felhatalmazáson alapuló bizottsági rendeletben (5) megállapítottaknak megfelelően. A jelentést először 2017. január 15-ig, majd ezt követően háromhavonta kell benyújtani,

         ELFOGADTA EZT A HATÁROZATOT:
   1. cikk
   (1)   Portugáliának 2016-ig meg kell szüntetnie a jelenleg fennálló túlzott hiányt.
   (2)   Portugáliának 2016-ban a GDP 2,5 %-ára kell csökkentenie a költségvetési hiányt. E célkitűzés nem tartalmazza a bankoknak nyújtott lehetséges támogatás közvetlen hatását. Az államháztartási hiány említett javulása – a Bizottság 2016. évi tavaszi előrejelzése alapján – változatlan strukturális egyenlegnek felel meg 2015-tel összevetve. Helyénvaló, hogy Portugália a többletbevételeket a hiány- és adósságcsökkentés felgyorsítására használja fel.
   (3)   A Bizottság 2016. tavaszi előrejelzésében már szereplő megtakarításokon túlmenően Portugáliának 2016-ban a GDP 0,25 %-ának megfelelő költségvetési konszolidációs intézkedéseket kell elfogadnia, és azokat teljeskörűen végre kell hajtania. Portugáliának mindenekelőtt maradéktalanul végre kell hajtania a 2016. évi költségvetésben megjelölt költségvetési konszolidációs intézkedéseket, köztük az áruk és szolgáltatások közbeszerzésének a stabilitási programban szereplő további kiadás-ellenőrzését. Portugáliának ezeket a megtakarításokat további strukturális jellegű intézkedésekkel kell kiegészítenie az ajánlott strukturális kiigazítás teljesítése érdekében.
   (4)   Portugáliának készen kell állnia arra, hogy további intézkedéseket fogadjon el, amennyiben a költségvetési tervek tekintetében kockázatok jelentkeznek. Helyénvaló, hogy a költségvetési konszolidációs intézkedések növekedésbarát módon biztosítsák az államháztartási egyenleg tartós javulását.
   (5)   Az államháztartás tartós javulásának biztosítása érdekében Portugáliának szigorúan végre kell hajtjania a költségvetési kerettörvényt és a kötelezettségvállalás ellenőrzéséről szóló jogszabályt, valamint tovább kell fokoznia a bevételbeszedés és a kiadás-ellenőrzés hatékonyságát. Portugáliának pontos ütemtervet kell benyújtania és lépéseket kell tennie az egészségügyi rendszer hátralékainak teljes körű rendezése és hatékonyságának fokozása, a nyugdíjrendszer költségvetési transzferektől való függésének csökkentése, valamint az állami tulajdonban lévő vállalkozások szerkezetátalakításából adódó költségvetési megtakarítások biztosítása érdekében.
   2. cikk
   A Tanács 2016. október 15-ét határozza meg határidőként Portugália számára az eredményes intézkedések meghozatalára, valamint arra, hogy Portugália a Tanácsnak és a Bizottságnak jelentést nyújtson be az e határozatra válaszként hozott intézkedésekről. A jelentésnek tartalmaznia kell az államháztartás kiadásaira és bevételeire vonatkozó célokat, továbbá meg kell határoznia a kiadási és a bevételi oldal diszkrecionális intézkedéseit, valamint az 1. cikk (5) bekezdésének megfelelően hozott intézkedésekre vonatkozó információkat.
   3. cikk
   Ennek a határozatnak a Portugál Köztársaság a címzettje.

      Kelt Brüsszelben, 2016. augusztus 8-án.

            a Tanács részéről

            az elnök

         M. LAJČÁK

      (1)  A Tanács 1467/97/EK rendelete (1997. július 7.) a túlzott hiány esetén követendő eljárás végrehajtásának felgyorsításáról és pontosításáról (HL L 209., 1997.8.2., 6. o.).

      (2)  A Tanács 2011/344/EU végrehajtási határozata (2011. május 30.) a Portugáliának nyújtandó uniós pénzügyi támogatásról (HL L 159., 2011.6.17., 88. o.).

      (3)  Portugália vonatkozásában a túlzotthiány-eljárással kapcsolatos valamennyi dokumentum hozzáférhető az alábbi linken: http://ec.europa.eu/economy_finance/economic_governance/sgp/deficit/countries/portugal_en.htm

      (4)  Az Európai Parlament és a Tanács 473/2013/EU rendelete (2013. május 21.) a költségvetésiterv-javaslatok monitoringjára és értékelésére, valamint az euroövezeti tagállamok túlzott hiánya kiigazításának biztosítására vonatkozó közös rendelkezésekről (HL L 140., 2013.5.27., 11. o.).

      (5)  A Bizottság 877/2013/EU felhatalmazáson alapuló rendelete (2013. június 27.) a költségvetésiterv-javaslatok monitoringjára és értékelésére, valamint az euróövezeti tagállamok túlzott hiánya kiigazításának biztosítására vonatkozó közös rendelkezésekről szóló 473/2013/EU európai parlamenti és tanácsi rendelet kiegészítéséről (HL L 244., 2013.9.13., 23. o.).


title: A Tanács határozata ( 2006. december 4. ) az Europol igazgatójának a harmadik államokkal és nem európai uniós szervekkel kötendő megállapodásokra irányuló tárgyalások megkezdésére való felhatalmazásáról szóló, 2000. március 27-i határozat módosításáról

text:
               19.12.2006

               HU

               Az Európai Unió Hivatalos Lapja

               C 311/10

      A TANÁCS HATÁROZATA

   (2006. december 4.)
   az Europol igazgatójának a harmadik államokkal és nem európai uniós szervekkel kötendő megállapodásokra irányuló tárgyalások megkezdésére való felhatalmazásáról szóló, 2000. március 27-i határozat módosításáról
   (2006/C 311/02)
   AZ EURÓPAI UNIÓ TANÁCSA,
   tekintettel az Európai Rendőrségi Hivatal létrehozásáról szóló egyezmény (Europol-egyezmény) (1) 42. cikkének (2) bekezdésére, 10. cikkének (4) bekezdésére és 18. cikkére,
   tekintettel az Europol által harmadik államokkal és nem európai uniós szervekkel fenntartott külső kapcsolatokra vonatkozó szabályok megállapításáról szóló, 1998. november 3-i tanácsi jogi aktusra (2), és különösen annak 2. cikkére,
   tekintettel a harmadik felektől származó információk Europol által történő átvételére vonatkozó szabályok megállapításáról szóló, 1998. november 3-i tanácsi jogi aktusra (3), és különösen annak 2. cikkére,
   tekintettel a személyes adatok Europol által harmadik államoknak és harmadik szerveknek történő továbbítására vonatkozó szabályok elfogadásáról szóló, 1999. március 12-i tanácsi jogi aktusra (4), és különösen annak 2. és 3. cikkére,
   mivel:

               (1)

               A műveleti követelmények és a szervezett bűnözés különböző formái ellen az Europolon keresztül folytatott küzdelem eredményessége érdekében szükséges, hogy Kínát és Liechtensteint felvegyék azon harmadik államok jegyzékébe, amelyek vonatkozásában az Europol igazgatója tárgyalások megkezdésére szóló felhatalmazással rendelkezik.

               (2)

               A 2000. március 27-i tanácsi határozatot (5) ezért módosítani kell,

         A KÖVETKEZŐKÉPPEN HATÁROZOTT:
   1. cikk
   A 2000. március 27-i tanácsi határozat a következőképpen módosul:
   A 2. cikk (1) bekezdésében a „Harmadik államok” alatti betűrendes lista az alábbi államokkal egészül ki:

                  „–

                  Kína”;

                  „–

                  Liechtenstein”.

   2. cikk
   Ezt a határozatot az Európai Unió Hivatalos Lapjában ki kell hirdetni.
   3. cikk
   Ez a határozat az elfogadását követő napon lép hatályba.

      Kelt Brüsszelben, 2006. december 4-én.

            a Tanács részéről

            az elnök

         L. LUHTANEN

      (1)  HL C 316., 1995.11.27., 2. o.

      (2)  HL C 26., 1999.1.30., 19. o.

      (3)  HL C 26., 1999.1.30., 17. o.

      (4)  HL C 88., 1999.3.30., 1. o.

      (5)  HL C 106., 2000.4.13., 1. o. A legutóbb a 2005/169/EK határozattal (HL L 56., 2005.3.2., 14. o.) módosított határozat.


title: A Bizottság határozata ( 2011. november 29. ) az iskolagyümölcs-programmal kapcsolatos technikai tanácsadással foglalkozó szakértői csoport tagjainak kinevezéséről

text:
               30.11.2011

               HU

               Az Európai Unió Hivatalos Lapja

               C 349/7

         A BIZOTTSÁG HATÁROZATA
   (2011. november 29.)
   az iskolagyümölcs-programmal kapcsolatos technikai tanácsadással foglalkozó szakértői csoport tagjainak kinevezéséről
   2011/C 349/05
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az iskolagyümölcs-programmal kapcsolatos technikai tanácsadással foglalkozó szakértői csoport felállításáról szóló, 2009. december 18-i 2009/986/EU bizottsági határozatra (1) és különösen annak 4. cikkére,
   mivel:

               (1)

               A Bizottság független szakértőkből álló csoportot hozott létre és a 2009/986/EU határozat alapján meghatározta feladatait és szerkezetét.

               (2)

               A 2009/986/EU határozat 4. cikke (2) bekezdésének c) pontjával összefüggésben a Bizottság nyilvános pályázati felhívást tett közzé a Mezőgazdasági és Vidékfejlesztési Főigazgatóság honlapján és az Európai Unió Hivatalos Lapjában
                   (2). E pályázatok alapján és tiszteletben tartva a vonatkozó személyes adatok gyűjtésére, feldolgozására és közzétételére vonatkozó követelményt, a Bizottságnak a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendelet (3) rendelkezéseivel összhangban a szakértői csoport tagjait megfelelő szakmai háttérrel rendelkező szakképzett személyek közül kell kineveznie,

         A KÖVETKEZŐKÉPPEN HATÁROZOTT:
   1. cikk
   (1)   E határozat elfogadásának időpontjától kezdődő, három évre szóló és megújítható hivatali idővel a következő jelölteket nevezik ki a szakértői csoport állandó tagjává:

               —

               Saida Barnat

               —

               Margherita Caroli

               —

               Bela Franchini

               —

               Victoria Anna Kovacs

               —

               Athena Linos

               —

               Charles Fergus Lowe

               —

               Mario Mazzocchi

               —

               Bent Egberg Mikkelsen

               —

               Loes Neven

               —

               Martine Padilla

         (2)   E határozat elfogadásának időpontjától kezdődő, három évre szóló és megújítható hivatali idővel a következő jelölteket nevezik ki a szakértői csoport póttagjává:

               —

               Alessandra Bordoni

               —

               Michele Cecchini

               —

               Inken Birte Christoph

               —

               Piero Ferrari

               —

               Susana González Manzano

               —

               Michael Kenneth Heasman

               —

               Vaios Karathanos

               —

               Chrystalleni Lazarou

               —

               Yannis Manios

               —

               Timothy (Tim) Marsch

               —

               Morten Kromann Nielsen

               —

               Andrea Pezzana

               —

               Ana Isabel Rito

               —

               Aileen Robertson

               —

               Inge Tetens

               —

               Antonia Trichopoulou

         2. cikk
   Ez a határozat elfogadásának napján lép hatályba, és 2014. december 31-ig kell alkalmazni.

      Kelt Brüsszelben, 2011. november 29-én.

            a Bizottság részéről

         Dacian CIOLOȘ

            a Bizottság tagja

      (1)  HL L 338., 2009.12.19., 99. o.

      (2)  HL C 296., 2010.10.30., 25. o.

      (3)  HL L 8., 2001.1.12., 1. o.


title: A Bizottság határozata (1987. április 28.) a friss hús Közösségbe történő behozatalára feljogosított amerikai egyesült államokbeli létesítmények jegyzékéről

text:
Fontos jogi nyilatkozat

|

31987D0257

Hivatalos Lap L 121 , 09/05/1987 o. 0046 - 0049 finn különkiadás fejezet 3 kötet 23 o. 0131  svéd különkiadás fejezet 3 kötet 23 o. 0131

		A Bizottság határozata(1987. április 28.)a friss hús Közösségbe történő behozatalára feljogosított amerikai egyesült államokbeli létesítmények jegyzékéről(87/257/EGK)AZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,tekintettel a legutóbb a 87/64/EGK irányelvvel [1] módosított, a szarvasmarhafélék, a sertések és a friss hús harmadik országokból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [2] és különösen annak 4. cikke (1) bekezdésére és 18. cikke (1) bekezdésére,mivel harmadik országokban található létesítményekből csak akkor engedélyezhető a friss húsnak a Közösségbe történő kivitele, ha azok megfelelnek a 72/462/EGK irányelvben megállapított általános és különös feltételeknek;mivel a 72/462/EGK irányelv 4. cikkének (3) bekezdésével összhangban az Amerikai Egyesült Államok benyújtotta a Közösségbe történő kivitelre felhatalmazott létesítmények listáját;mivel az első ellenőrzés alapján egyetlen létesítményt sem ítéltek kielégítőnek és a 86/189/EGK bizottsági határozat [3] közösségi alapon megtiltotta a tagállamoknak a friss hús behozatalát az Amerikai Egyesült Államokban található létesítményekből, egyúttal azonban engedélyezte azon tagállamok számára, amelyek nemzeti jogszabályai ezt lehetővé tették, hogy hét hónapig ne szakítsák meg az amerikai hatóságok által javasolt létesítményekkel kialakított kereskedelmi forgalmat;mivel a létesítmények ismételt ellenőrzését követően a 87/134/EGK bizottsági határozat [4] az átmeneti rendelkezések hatályát 1987. április 29-ig meghosszabbította, hogy az a módosított közösségi jogszabályok hatálybalépéséhez igazodjon; mivel ezért e létesítményekből a Közösség területére történő húsbehozatal engedélyezésének határideje 1987. május 22.;mivel a 72/462/EGK irányelv 5. cikke, valamint a szarvasmarhafélék, a sertések és a friss hús tagsággal nem rendelkező országokból való behozatalával kapcsolatosan végzett helyszíni ellenőrzésekről szóló 86/474/EGK bizottsági határozat [5] 2. cikkének (1) bekezdése értelmében végzett további ellenőrzés feltárta, hogy bizonyos intézményekben javult a higiénia színvonala, és így az kielégítőnek tekinthető;mivel ezért e létesítményeket fel lehet venni a Közösségbe történő kivitel tekintetében engedélyezett létesítmények első jegyzékébe;mivel az Amerikai Egyesült Államok által javasolt többi létesítmény esetében ismételt ellenőrzést kell végezni a higiéniai színvonalukra és a vonatkozó közösségi jogszabályokhoz való alkalmazkodási képességük gyorsaságára vonatkozó újabb információk alapján;mivel a kereskedelmi forgalom hirtelen megszakításának elkerülése érdekében e létesítmények számára 1987. április 29-től ideiglenesen engedélyezni lehet, hogy folytassák a friss hús kivitelét azon tagállamokba, amelyek felkészültek annak fogadására;mivel ezért felül kell majd vizsgálni e határozatot, és azt szükség szerint módosítani kell az e célból tett intézkedések, valamint az elvégzett fejlesztések ismeretében;mivel az e határozatban előírt intézkedések összhangban vannak az Állat-egészségügyi Állandó Bizottság véleményével,ELFOGADTA EZT A HATÁROZATOT:1. cikk(1) A mellékletben felsorolt, az Amerikai Egyesült Államokban található létesítmények számára az említett melléklet alapján engedélyezik a friss húsnak a Közösségbe való behozatalát.(2) A mellékletben felsorolt létesítményekből származó behozatalra továbbra is vonatkoznak az egyéb közösségi jogszabályokban megállapított állat-egészségügyi rendelkezések.2. cikkA 86/189/EGK határozat rendelkezéseinek sérelme nélkül a tagállamok 1987. április 29-ig engedélyezhetik friss hús behozatalát azon létesítményekből, amelyek szerepelnek a Bizottság által a tagállamoknak megküldött listán.3. cikkA tagállamok megtiltják az olyan friss hús behozatalát, amely nem az 1. vagy 2. cikkben említett létesítményből származik.4. cikkEzt a határozatot 1987. december 31. előtt felülvizsgálják és szükség szerint módosítják.5. cikkEnnek a határozatnak a tagállamok a címzettjei.Kelt Brüsszelben, 1987. április 28-án.a Bizottság részérőlFrans Andriessenalelnök[1] HL L 34., 1987.2.5., 52. o.[2] HL L 302., 1972.12.31., 28. o.[3] HL L 140., 1986.5.27., 30. o.[4] HL L 51., 1987.2.20., 55. o.[5] HL L 279., 1986.9.30., 55. o.--------------------------------------------------MELLÉKLETA LÉTESÍTMÉNYEK JEGYZÉKEEngedé- lyezési szám | Létesítmény/Cím | Kategória |SL | CP | CS | B | S/G | P | SP | SR |1-30 | New Orleans Inspection Service Inc., New Orleans, LA | | | × | | | | | |1-113 | US Cold Storage, Philadelphia, PA | | | × | | | | | |1-149 | C W Storage, Albany, NY | | | × | | | | | |1-162 | Americold, Fogelsville, PA | | | × | | | | | |1-183 | Blue Grass Inspection Service, Philadelphia, PA | | | × | | | | | |1-195 | Rosenberger's Cold Storage Inc., Hatfield, PA | | | × | | | | | |1-305 | Georgia Ports Authority, Savannah, GA | | | × | | | | | |1-320 | South Carolina State Ports Authority, North Charleston, SC | | | × | | | | | |1-333 | Diamond Distribution Center, Newark, DE | | | × | | | | | |1-335 | Service Cold Storage, Miami, FL | | | × | | | | | |1-346 | Primliks, Miami, FL | | | × | | | | | |382G | Smithfield Packing Co., Norfolk, VA | | | × | | | | | |413 | Lundy Packing, Clinton, NC | × | × | | | | × | | |511 | Rocco Further Processing, Timberville, VA | × | × | | | × | | | |553 | Standard Meat Co., Forth Worth, TX | | × | | × | | | | |589 | United Beef Co. Inc., Boston, MA | | × | | × | | | | |E-713 | Central Nebraska Packing Inc., North Platte, NE | × | × | | | | × | | |1198 | Omaha Steaks International Inc., Omaha, NE | | × | | × | | × | | |2444 | Strauss Bros Packing Co. Inc., Hales Corners, WI | × | × | | × | | | | |3001 | Capitol Cold Storage, San Antonia, TX | | | × | | | | | 2 |3056 | Termicol Inc., Wallula, WA | | | × | | | | | |3131 | Worthington Freezer Warehouse Company, Worthington, MN | | | × | | | | | |3136 | Fairmont Refrigerated Service Co., Fairmont, MN | | | × | | | | | |3149 | L & B Corporation, Des Moines, IA | | | × | | | | | |3150 | Beatrice Cold Storage Warehouse, Denver, CO | | | × | | | | | |3158 | Freezer Services Inc., Amarillo, TX | | | × | | | | | |3161 | United Monument Refrigeration Service, Indianapolis, IN | | | × | | | | | |3164 | Americold Corporation, Boston, MA | | | × | | | | | |3170 | Logansport Refrig Services, Logansport, IN | | | × | | | | | |3190 | American Freezer Services Inc., Fremont, NE | | | × | | | | | |3198 | L & B Corporation, Denison, IA | | | × | | | | | |3215 | Napoleon Warehouse Inc., Napoleon, OH | | | × | | | | | |3216 | Freezer Services Inc. of Texas, Garden City, KS | | | × | | | | | |3229 | Iowa Beef Processors Inc., Emporia, KS | | | × | | | | | |3245 | United Refrigerated Services, Marshall, MO | | | × | | | | | |3256 | Nobel Inc., Denver, CO | | | × | | | | | |3261 | Rosenberger's Cold Storage Inc., Hatfield, PA | | | × | | | | | |3273 | Central Nebraska Packing Inc., North Platte, NE | | | × | | | | | |3338 | Millard Warehouse, Iowa City, IA | | | × | | | | | |3363 | Millard Warehouse (L & B Corp), Friona, TX | | | × | | | | | |3396 | Americold, Bettendorf, IA | | | × | | | | | |3398 | Millard Warehouse, Grand Island, NE | | | × | | | | | |3407 | Bell Cold Storage, St Paul, MN | | | × | | | | | |3475 | Atlas Warehouse Cold Storage, Green Bay, WI | | | × | | | | | |3512 | Inland Storage Dist Center, Kansas City, KS | | | × | | | | | |3552 | Cloverleaf Cold Storage Co. (No 2), Sioux City, IA | | | × | | | | | |3562 | L & B Corporation, Lincoln, NE | | | × | | | | | |3610 | Millard Cold Storage, Dodge City, KS | | | × | | | | | |3688 | Newport St Paul Cold Storage, Newport, MN | | | × | | | | | |3722 | Des Moines Cold Storage Co. Inc., Des Moines, IA | | | × | | | | | |3738 | Artesian Ice and Cold Storage Co., St Joseph, MO | | | × | | | | | |3747 | Nordic Warehouses Inc., Benson, NC | | | × | | | | | |3748 | Sioux City Cold Storage, Sioux City, IA | | | × | | | | | |3854 | Merchants Refrigerating Co., Vinita Park, MO | | | × | | | | | |3860 | Central Storage and Warehouse Inc., Eau Claire, WI | | | × | | | | | |3871 | York Cold Storage Co., York, NE | | | × | | | | | |3910 | United States Cold Storage, East Peoria, IL | | | × | | | | | |3935 | Millard Warehouse, Omaha, NE | | | × | | | | | |3942 | Wilkerson Cold Storage, Lubbock, TX | | | × | | | | | |E-4816 | Great Western Meat Co., Morton, TX | × | × | | | | | × | |6543 | Savannah Cold Storage, Savannah, GA | | | × | | | | | |E-8861 | Amfran Packing Co., Plainfield, CT | × | × | | | | | × | |8904 | Bell Cold Storage, St Paul, MN | | | × | | | | | |E-9910 | Cavalier Export Co., Evington, VA | × | × | | | | | × | |--------------------------------------------------


title: 2010/480/KKBP: A Politikai és Biztonsági Bizottság EUMM Georgia/1/2010 határozata ( 2010. szeptember 3. ) az Európai Unió grúziai megfigyelő missziója (EUMM Georgia) misszióvezetője megbízatásának meghosszabbításáról

text:
               4.9.2010

               HU

               Az Európai Unió Hivatalos Lapja

               L 234/16

         A POLITIKAI ÉS BIZTONSÁGI BIZOTTSÁG EUMM Georgia/1/2010 HATÁROZATA
   (2010. szeptember 3.)
   az Európai Unió grúziai megfigyelő missziója (EUMM Georgia) misszióvezetője megbízatásának meghosszabbításáról
   (2010/480/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió grúziai megfigyelő missziójáról, EUMM Georgia szóló, 2008. szeptember 15-i 2008/736/KKBP együttes fellépésre (1) és különösen annak 10. cikke (1) bekezdésére,
   mivel:

               (1)

               A 2008/736/KKBP együttes fellépés 10. cikke (1) bekezdésének értelmében a Tanács felhatalmazta a Politikai és Biztonsági Bizottságot (a továbbiakban: PBB) arra, hogy a Szerződés 38. cikkének megfelelően az Európai Unió grúziai megfigyelő missziója, EUMM Georgia (a továbbiakban: EUMM Georgia) politikai ellenőrzése és stratégiai irányítása céljából meghozza a megfelelő határozatokat, a misszióvezető kinevezésére vonatkozó határozatot is ideértve.

               (2)

               A PBB 2008. szeptember 16-án az EUMM Georgia/1/2008 határozattal (2) – a főtitkár/főképviselő javaslatára – Hansjörg HABER-t nevezte ki az EUMM Georgia misszióvezetőjévé a 2009. szeptember 15-ig tartó időszakra.

               (3)

               A PBB 2009. július 31-én – a főtitkár/főképviselő javaslatára – elfogadta az EUMM Georgia/1/2009 határozatot (3), amely a 2010. szeptember 15-ig tartó időszakra meghosszabbította Hansjörg HABER megbízatását az EUMM Georgia misszióvezetőjeként.

               (4)

               Az Unió külügyi és biztonságpolitikai főképviselője 2010. június 30-án javasolta a PBB-nek Hansjörg HABER EUMM Georgia misszióvezetői megbízatásának további egy évvel, azaz 2011. szeptember 15-ig történő meghosszabbítását,

         ELFOGADTA EZT A HATÁROZATOT:
   1. cikk
   Hansjörg HABER-nak, mint az Európai Unió grúziai megfigyelő missziója, EUMM Georgia misszióvezetőjének megbízatása 2011. szeptember 15-ig meghosszabbításra kerül.
   2. cikk
   Ez a határozat az elfogadásának napján lép hatályba.

      Kelt Brüsszelben, 2010. szeptember 3-án.

            a Politikai és Biztonsági Bizottság részéről

            az elnök

         W. STEVENS

      (1)  HL L 248., 2008.9.17., 26. o.

      (2)  HL L 319., 2008.11.29., 79. o.

      (3)  HL L 214., 2009.8.19., 40. o.